Borivoje Ilić

**Borivoje Ilić** (Strumica, 25. mart 1918 – Beograd, 4. decembar 1987) bio je srpski kompozitor, dirigent, aranžer, dugogodišnji muzički urednik Radio Beograda.

## Biografija
Rođen je 1918. godine u Strumici od oca Dimitrija, učitelja i majke Anete, učiteljice. Kompoziciju, dirigovanje i nastavnički odsek završio je na Muzičkoj akademiji u Beogradu (M. Živković). Posvetio se radu u Radio Beogradu. Komponovao je pretežno vokalna dela, kao i obrade narodnih melodija. Bio je umetnički rukovodilac i dirigent hora KUD ABRAŠEVIĆ Beograd 1965–1966. godine. Umetnički je obradio, vredno, predano sakupljao narodne i gradske pesme, kao i narodna kola.
Najpoznatije muzičke obrade Borivoja Ilića su: "TEŠKOTO", muška igra iz Lazaropolja, "TROJNO", čobansko nadigravanje, Istočna Srbija, "GO PRATILE DEDO", igre iz Skopske Crne Gore, "IGRE IZ TIMOČKE KRAJINE", koje se nalaze na redovnom repertoaru Ansambla Kolo.

Radio je aranžmane i kompozicije za nenadmašnu, "zlatnu" generaciju pevača i muzičara, kojoj su pripadali: Vasilija Radojčić, Dušica Stefanović, Lepa Lukić, Merima Njegomir, Nada Mamula, Radojka Živković, Cune Gojković, Staniša Stošić, Tozovac i mnogi drugi.
Kao jedan od osnivača Dragačevskog sabora trubača  u Guči,  dao je veliki muzički doprinos zajedno sa muzičkim pregaocima tog doba: Miodrag Vasiljević , Dragoljub Jovašević, Dragoslav Dević, Živojin Zdravković, za šta Bora Ilić dobija nagradu: “ZLATNA TRUBA - DRAGAČEVSKI SABOR TRUBAČA  GUČA” 1970. godine.

## Nagrade
* 1968. - Nagrada „SAVEZ KUD BEOGRADA"
* 1970. - Nagrada „ZLATNA TRUBA - DRAGAČEVSKI SABOR TRUBAČA GUČA”
* 1973. - Nagrada „X FESTIVAL MUZIČKIH DRUŠTAVA VOJVODINE RUMA" 
* 1972. - Nagrada „STO GODINA MUZIČKOG ŽIVOTA RUMA"
* 1974. - Nagrada žirija za pesmu „XII BEOGRADSKI SABOR I VEČE"
* 19xx. - Nagrada umetničkom direktoru „XV BEOGRADSKI SABOR"
* 19xx. - Nagrada „JUGOSLOVENSKI SUSRETI AMATERA ABRAŠEVIĆ U VALJEVU"
* 1980. - Nagrada „ABRAŠEVIĆ BEOGRAD"

## Reference
* Muzička umetnost - Enciklopedijski leksikon Mozaik Znanja, godina izdanja: 1972. strana 206
* Kulturno - umetničko društvo Abrašević Beograd 1945-1980., Milutin Simić (1985. godina - prvo izdanje, Narodna knjiga)

## Diskografija
* 1960. - Pesme i igre naroda Jugoslavije - iz Srbije, Makedonije, Bosne i sa Kosova - PGP RTB
* 1969. - Nada Mamula - Svaka majka koja ćerku ima - PGP RTB 
* 1972. - Radojka Živković - 40 godina rada Radojke Živković na Radio-Beogradu (1932-1972) - PGP RTB
* 1972. - Dušica Stefanović  - Jedno je život, drugo su snovi - Jugoton
* 1972. - Lepa Lukić - Oj, meseče, zvezdo sjajna - PGP RTB
* 1973. - Vasilija Radojčić - Breza mala grane njiše - PGP RTB
* 1973. - Miroslav Ilić - Oj, Moravo, zelena dolamo - PGP RTB
* 1974. - Lepa Lukić - Sine, sine moj - PGP RTB  
* 1975. - Lepa Lukić - Oj meseče, zvezdo sjajna - PGP RTB
* 1978. - Predrag Gojković Cune - Moja violina - PGP RTB
* 1981. - Merima Njegomir - Gde ste moji srećni dani - Jugoton
* 1982. - Jordan Nikolić - Razgranala grana jorgovana - PGP RTB
* 1983. - Dušica Obradović - Zar ti ne kaže pesma stara - Jugodisk
* 1986. - Lepa Lukić - Kad bi znala da me sanjaš - PGP RTB
* 198x. - Pavle Stefanović - Igrali se vrani konji - PGP RTB

## Vanjske veze
* RTS, Muzička pletenica - solista, Gospođa Dušica Bilkić o Borivoju Iliću
* Riznica Srpska Muzika - Borivoje Ilić - Radojka Živković 
* Koreografije na repertoaru ansambla "KOLO" - Muzička obrada - Borivoje Ilić 
* Folklorni ansambl "Oro" Skc Niš - Igre iz Negotinske krajine - Muzička obrada: Borivoje Ilić
* Diskografija - Borivoje Ilić